ગુજરાત સરકારના નાણા વિભાગ દ્વારા તા.19/08/2016ના જાહેરનામાથી ગુજરાત સરકારના કર્મચારીઓ માટે સાતમા પગારપંચના અમલ માટે પગાર સુધારણા નિયમો – 2016 બહાર પાડવામાં આવેલ છે. સાતમા પગારપંચ અમલ તા.01/01/2016 થી કરવામાં આવેલ છે. માહે- ઓગષ્ટ પેઇડ ઇન સપ્ટેમ્બરનો પગાર સાતમા પગારપંચ મુજબ લેવાનો રહેશે. જો કે આ જાહેરનામા મુજબ ફક્ત મૂળ પગાર જ સુધારશે. દરેક પ્રકારના ભથ્થા છઠ્ઠા પગારપંચ મુજબ લેવાના રહેશે. એટલે કે ભથ્થાની રકમ હાલમાં મળતી રકમ મુજબ જ રહેશે.